पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. सहजीवन की संकल्प बेला। मंगलवार को शुभमंगल हुआ। दूल्हा 73 वर्ष का व दुल्हन 64 वर्ष की। बारातियों में गिने-चुने लोग। दोनों ने एक दूसरे के गले में फूलों की माला डाली व जीवन की सांझ के साझीदार बन गए। अपने आप में इस अनोखे विवाह बंधन ने समाज का दर्द बयां किया है व समाज को एक पे्ररणा भी दी है।
नागपुर का सेंट्रल एवेन्यू मार्ग। वर्षों से आर्य समाज भवन 'प्रेमी युगलोंÓ के विवाह बंधन का साक्षी बन रहा है। जाति-बिरादरी, समाज, धर्म व पारिवारिक बंधनों को तोड़कर प्रेमी युगल इस भवन में आते हैं। यहां पंजीकृत विवाह की व्यवस्था है। जाहिर है आर्य समाज भवन तक पहुंचने वाले युगल अपने पीछे संकट व चुनौती को छोड़ आते हैं। युगलों को सुरक्षा की भी गारंटी दी जाती है। मंगलवार को सुबह करीब 11 बजे जो युगल विवाह बंधन में बंधे वह अपने पीछे अपना भरा पूरा परिवार छोड़ आए थे।
नागपुर निवासी 64 वर्षीय पिंपलापुरे भी भूरे की तरह परिवार में स्वयं को उपेक्षित महसूस करती थी। दोनों जीवन से निराश होने लगे थे, लेकिन अपने परिवार की खुशियों के आड़े नहीं आना चाहते थे। नया संसार बसाने के उनके संकल्प को लिव इन रिलेशनशिप संस्था ने आधार दिया। वरिष्ठ नागरिकों ने भी उनका साथ दिया। उनके विवाह के दौरान मधुमति वानखेड़े, मधुसूदन मुडके, प्रभाकर धारपुरे, सुनीता देव, रमेश सातपुते, श्री साने, श्री दाते, ज्योति मगर, अरुंधती देशपांडे, सुनंदा टेकाम, भगवानदास राठी, तुषार खटी व अन्य नागरिक उपस्थित थे। मुक्ति कल्याणकारी संस्था की ओर से प्रकाश मिरकुटे ने कन्यादान किया।
तीन पुत्र फिर भी उपेक्षा का शिकार
73 वर्ष के सीताराम भूरे भंडारा के निवासी हैं। उनके 3 पुत्र हैं। सभी विवाहित व पुत्र-पौत्रों वाले हैं। भूरे उच्च शिक्षित हैं। अब तक उन्होंने सम्मानपूर्वक जीवन जिया है। आर्थिक व अन्य मामलों में भी उन्होंने कभी स्वयं को कम महसूस नहीं किया। पिछले कुछ समय से वे बच्चों के परिवार में उपेक्षा महसूस कर रहे हैं। बच्चों के परिवार के साथ खुशियों का समन्वय नहीं हो पाने से उन्होंने नया परिवार बसाने का संकल्प लिया। जीवन की सांझ में साझेदार के रूप में उन्हें ज्योति पिंपलापुरे मिलीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn